CELEX: 62008CN0221
Language: lt
Date: 2008-05-22 00:00:00
Title: Byla C-221/08 2008 m. gegužės 22 d. pareikštas ieškinys byloje Europos Bendrijų Komisija prieš Airiją

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/23
            
         2008 m. gegužės 22 d. pareikštas ieškinys byloje Europos Bendrijų Komisija prieš Airiją
   
   (Byla C-221/08)
   (2008/C 209/34)
   Proceso kalba: anglų
   Šalys
   
      Ieškovė: Europos Bendrijų Komisija, atstovaujama R. Lyal ir W. Mölls
   
      Atsakovė: Airija
   Ieškovės reikalavimai
   
               —
            
            
               Pripažinti, kad nustačiusi minimalias ir maksimalias mažmenines cigarečių pardavimo kainas, Airija neįvykdė įsipareigojimų pagal 1995 m. lapkričio 27 d. Tarybos direktyvos 95/59/EB (1) dėl kitų nei apyvartos mokesčių, kurie turi įtakos apdoroto tabako suvartojimui, 9 straipsnio 1 dalį.
            
         
               —
            
            
               Pripažinti, kad nepateikusi reikalingos informacijos apie taikytinus Airijos teisės aktus tam, kad Komisija galėtų vykdyti savo pareigą stebėti atitiktį Direktyvai 95/59, Airija neįvykdė įsipareigojimų pagal EB 10 straipsnį.
            
         
               —
            
            
               Priteisti iš Airijos bylinėjimosi išlaidas.
            
         Ieškinio pagrindai ir pagrindiniai argumentai
   Remdamasi Tobacco Products (Control of Advertising, Sponsorship and Sales Promotion) (No. 2) Regulations 1986 ir įgyvendinant šį teisės aktą su tabako produkcijos gamintojais bei importuotojais sudarytais susitarimais, Airija nustato minimalią cigarečių kainą, kuri negali būti daugiau nei 3 % mažesnė už vidutinę atitinkamos kategorijos cigarečių kainą. Be to, kadangi gamintojams ir importuotojams neleidžiama nustatyti kainų, daugiau nei 3 % viršijančių vidutinę cigarečių kainą, Airija taip pat nustato maksimalią cigarečių kainą. Tokia sistema prieštarauja Direktyvos 95/59 9 straipsnio 1 daliai, pagal kurią tabako produkcijos gamintojais „gali laisvai nustatyti maksimalią mažmeninę kiekvieno savo produkto pardavimo kainą“.
   Pagal EB 10 straipsnį valstybės narės turi pareigą padėti Komisijai atlikti užduotis, visų pirma atsakydamos į prašymus suteikti informaciją, pateiktus vykstant įsipareigojimų neįvykdymo procedūrai. Komisija tvirtina, kad nepateikusi informacijos apie taikytinus Airijos teisės aktus, nepaisant pakartotinių Komisijos paklausimų, Airija neįvykdė įsipareigojimų pagal EB 10 straipsnį.
   
      (1)  OL L 291, p. 40.